[pic] | AZ EURÓPAI KÖZÖSSÉGEK BIZOTTSÁGA |

Brüsszel, 1.7.2008

COM(2008) 429 végleges

6. SZ. ELŐZETES KÖLTSÉGVETÉS-MÓDOSÍTÁSI TERVEZET A 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság

(előterjesztő: a Bizottság)

6. SZ. ELŐZETES KÖLTSÉGVETÉS-MÓDOSÍTÁSI TERVEZET A 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁSIII. szakasz – Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- az 1525/2007/EK, Euratom tanácsi rendelettel[1] módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[2] és különösen annak 37. cikkére,

Az Európai Bizottság ezúton terjeszti a költségvetési hatóság elé a 2008. évi általános költségvetés 6. számú előzetes költségvetés-módosítási tervezetét.

TARTALOMJEGYZÉK

1. Bevezetés 4

2. Végrehajtó ügynökségek 4

2.1 Oktatási, Audiovizuális és Kulturális Végrehajtó Ügynökség (EACEA) 4

2.2 A Közegészségügyi Program Végrehajtó Hivatala (PHEA) 5

2.3 Transzeurópai Közlekedési Hálózat Végrehajtó Hivatala (TEN-T EA) 6

3. Üzemanyagcella- és Hidrogéntechnológiai Közös Vállalkozás (FCH JU) 6

4. EUROJUST 8

5. Versenyképességi és innovációs program (CIP) 9

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 11

A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI

Az általános bevételkimutatás, valamint a szakaszonkénti bontású bevételi és kiadási kimutatás változásai külön, a SEI-BUD rendszeren keresztül kerülnek továbbításra. Az általános bevételkimutatás, valamint a szakaszonkénti bontású bevételi és kiadási kimutatás változásainak angol nyelvű változata tájékoztatásul költségvetési mellékletként csatolva található.

1. BEVEZETÉS

Ez az előzetes tervezet a 2008. évi költségvetés 6. sz. módosításáról a következő elemeket tartalmazza:

- A következő három végrehajtó ügynökség mandátumának kiterjesztéséhez kapcsolódóan szükséges költségvetési kiigazítások: az Oktatási, Audiovizuális és Kulturális Végrehajtó Ügynökség (EACEA), a Közegészségügyi Program Végrehajtó Hivatala (PHEA) és a Transzeurópai Közlekedési Hálózat Végrehajtó Hivatala (TEN-T EA).

- Az Üzemanyagcella- és Hidrogéntechnológiai Közös Vállalkozás (FCH JU) elhelyezéséhez szükséges költségvetési struktúra kialakítása.

- A kötelezettségvállalási előirányzatok 2,2 millió euróval történő emelése, amely az Eurojust új épületére fordított költségek egy részét fedezi.

- A „versenyképességi és innovációs keretprogram (CIP) – vállalkozás és innováció” kötelezettségvállalási előirányzatainak 3,9 millió euróval való növelése.

A kiadási kiigazítások nettó hatása 6,1 millió euróval növeli a kötelezettségvállalási előirányzatokat, a kifizetési előirányzatok nem változnak.

2. VÉGREHAJTÓ ÜGYNÖKSÉGEK

2008. április 15-én az 58/2003/EK tanácsi rendelet[3] 24. cikke által létrehozott végrehajtó hivatalok bizottsága jóváhagyta három végrehajtó ügynökség – az Oktatási, Audiovizuális és Kulturális Végrehajtó Ügynökség (EACEA), a Közegészségügyi Program Végrehajtó Hivatala (PHEA) és a Transzeurópai Közlekedési Hálózat Végrehajtó Hivatala (TEN-T EA) – mandátumának kiterjesztését. Ezt a döntést május 29-én jóváhagyta az Európai Parlament költségvetési bizottsága (COBU) is.

A végrehajtó hivatalok bizottsága és az Európai Parlament költségvetési bizottsága által történt jóváhagyást követően formálisan a Bizottság is jóváhagyja az ügynökségek mandátumának kiterjesztését.

A három mandátum kiterjesztéséből eredő kiigazításokat az alábbiakban részletezzük.

2.1 Oktatási, Audiovizuális és Kulturális Végrehajtó Ügynökség (EACEA)

2005. január 14-én a Bizottság elfogadta az oktatási, audiovizuális és kulturális területen működő közösségi programok irányítására létrehozott Európai Oktatási, Audiovizuális és Kulturális Ügynökség létrehozásáról szóló 2005/56/EK határozatot[4].

A 2007. február 8-i 2007/114/EK bizottsági határozat[5] kiterjesztette az EACEA mandátumát az előzőleg az ügynökségnek átadott új programok (MEDIA 2007, az egész életen át tartó tanulás, a Kultúra, a Cselekvő ifjúság és az Európa a polgárokért), az Európai Közösség, az Amerikai Egyesült Államok és Kanada által az oktatás, szakképzés és ifjúságpolitika területén kötött megállapodások hatálya alá tartozó projektek, valamint egyéb programvetületek – különösen az Erasmus Mundus külső együttműködési eszköz – irányítására is.

Az ügynökség mandátumának most jóváhagyott kiterjesztése a Latin-Amerikával, Ázsiával és a Balkánnal együtt működő Erasmus Mundus külső együttműködési eszközök végrehajtásához kapcsolódik.

A javasolt kiterjesztéssel kapcsolatban az EACEA-nak átadott újabb feladatok nem jelentik a végrehajtó ügynökségnek nyújtott támogatás növelését, mivel a támogatás összegét a 19 01 04 30. Oktatási, audiovizuális és kulturális végrehajtó hivatal – Külkapcsolati programok támogatása, illetve a 22 01 04 30. Európai Oktatási, Audiovizuális és Kulturális Ügynökség — Támogatás a bővítési politika 4. megnevezése alá tartozó programokhoz jogcím előirányzatai fedezik. Az ügynökség létszámtervét azonban módosítani kell, mivel a külső együttműködési eszköz erősítése miatt két új AD 5 besorolású ideiglenes alkalmazottra van szükség[6].

2.2 A Közegészségügyi Program Végrehajtó Hivatala (PHEA)

2004. december 15-én a Bizottság elfogadta a Közegészségügyi Program Végrehajtó Hivatalát létrehozó 2004/858/EK határozatot[7], és megbízta a hivatalt a 2003–2008-as közegészségügyi program 2010. december 31-ig történő végrehajtásával. 2008 elején a Bizottság javasolta, hogy a hivatal mandátumát terjesszék ki a közegészségügy területén indított új közösségi program (2008–2013) végrehajtására, és bízzanak a hivatalra az egyéb közösségi, jelenleg a Bizottság által irányított programokhoz és intézkedésekhez kapcsolódó új feladatokat. Az új feladatok közé tartozik a fogyasztóvédelmi program és a közösségi élelmiszer-biztonsági képzések irányítása. A hivatal fennállásának időtartamát tehát meg kell hosszabbítani 2011. január 1-jéről 2015. december 31-ig, hivatalos nevét pedig – új feladatkörének megfelelően – Egészség- és Fogyasztóügyi Végrehajtó Ügynökségre kell változtatni.

Az 58/2003/EK tanácsi rendelet 12. cikke alapján a végrehajtó hivatalok finanszírozását az általuk kezelt operatív programokra szánt keretből kell fedezni. A 2008. évi költségvetés azonban nem tartalmaz az Egészség- és Fogyasztóügyi Végrehajtó Ügynökségre bízott új programok (fogyasztóvédelmi és élelmiszer-biztonsági képzés) számára elkülönített összegeket, ezért a szükséges pénzügyi forrásokat a hivatal rendelkezésére kell bocsátani.

Tekintve, hogy az ügynökség csak 2008 utolsó negyedévében kezdi működtetni az új programokat, a fogyasztóvédelmi és élelmiszer-biztonsági képzési programokra fordított hozzájárulások csak az év utolsó három hónapjára szólnak. Az ügynökség számára a két programra belső átcsoportosítás formájában rendelkezésre bocsátandó pénzösszeg 340 000 EUR. A fogyasztóvédelmi programra 226 800 eurót különítettek el, amelyet a fogyasztóvédelmi program igazgatási kiadásaiból (17 01 04 03. jogcím) bocsátottak rendelkezésre belső átcsoportosítás útján. Az élelmiszer-biztonsági képzéssel kapcsolatban a hozzájárulás összegét 113 200 euróban állapították meg, amelyet ugyanazon alcím vonatkozó költségvetési tételéből (17 01 04 05) utalnak át. Ebből következően a programokra elkülönített valamennyi működési előirányzat változatlan marad, és kizárólag operatív tevékenységeket fedez.

Szintén módosítani kell az ügynökség 2008. évi létszámtervét, három ideiglenes alkalmazott felvételével[8].

2.3 Transzeurópai Közlekedési Hálózat Végrehajtó Hivatala (TEN-T EA)

A Bizottság 2006. október 26-i 2007/60/EK határozata[9] végrehajtó hivatalt hozott létre az akkor hatályos jogalap szerint társfinanszírozásban részesülő közlekedési projektek (TEN-T program 2000–2006) műszaki és pénzügyi igazgatására.

A mandátum mostani módosítását már 2006-ban tervezték. E módosítás lehetővé teszi, hogy a hivatal átvegye a 2007–2013-as új TEN-T programból támogatott közlekedési projektek irányításának felelősségét. Az új program ezenfelül új pénzügyi eszközöket (pl. hitelgarancia, köz- és magánszféra közötti partnerségek) vezet be, és hangsúlyozza az ösztönzés és kommunikáció fontosságát, amely miatt jelentősen magasabb a végrehajtáshoz szükséges humánerőforrás-igény.

Az eredeti elképzelések szerint a személyzet 60 %-ban szerződéses, 40 %-ban ideiglenes alkalmazottakból állna. A megtakarítás összegének növelése érdekében azonban a Bizottság 68 %-ra növelte a szerződéses alkalmazottak arányát, ennek következtében pedig csökken az ideiglenes álláshelyek eredetileg becsült száma. Emiatt a Bizottság javasolja, hogy a létszámtervben szereplő 40 ideiglenes álláshelyet csökkentsék 32-re[10].

A mandátum javasolt módosításához mellékelt pénzügyi kimutatás szerint a személyzet új megoszlása eredményeképpen a költségvetés igényelt összege alacsonyabb, 8 894 600 EUR. A hivatal számára 2008-ra jóváhagyott költségvetési összeg 10 212 600 EUR, ezért a Bizottság azt javasolja, hogy az 1 318 000 EUR összegű különbözetet belső átcsoportosítással helyezzék át a 06 01 04 04. „A transzeurópai közlekedési hálózathoz kapcsolódó közös érdekű projektek pénzügyi támogatása – Igazgatási kiadások” költségvetési jogcímbe. Az összeget elsősorban a TEN-T politika jövőjéről szóló zöld könyvhöz, a TEN-T iránymutatás (2006–2007) végrehajtásához, valamint a délkelet-európai regionális közlekedési főhálózat – Horizon 2030 keretében áramló forgalomhoz kapcsolódó tanulmányok készítésére fordítják.

3. ÜZEMANYAGCELLA- ÉS HIDROGÉNTECHNOLÓGIAI KÖZÖS VÁLLALKOZÁS (FCH JU)

Az EK-Szerződés 166. cikkével összhangban az Európai Parlament és a Tanács elfogadta az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) szóló, 2006. december 18-i 1982/2006/EK határozatot[11] (a továbbiakban: a keretprogram). Ezt követően a Tanács elfogadta az Európai Közösség hetedik keretprogramjának végrehajtására irányuló „Együttműködés” egyedi programról szóló, 2006. december 19-i 2006/971/EK határozatot[12] (a továbbiakban: az egyedi programok).

A közösségi cselekvés színteréül szolgáló témák és a különböző eszközök között a hetedik kutatási keretprogram korlátozott számú esetben közös technológiai kezdeményezéseken keresztül valósítható meg.

A 3/2008. sz. költségvetés-módosítás[13] létrehozta az első négy közös vállalkozás[14] finanszírozásához szükséges költségvetési struktúrát. A 6. sz. előzetes költségvetés-módosítási tervezet az 521/2008/EK rendelet[15] 2008. május 30-i, Tanács általi elfogadását követően létrehozza az Üzemanyagcella- és Hidrogéntechnológiai Közös Vállalkozás (FCH JU) finanszírozásához szükséges költségvetési struktúrát.

A köz- és magánszféra közötti vonatkozó partnerségeket az EK-Szerződés 171. cikke és a költségvetési rendelet 185. cikke alapján létrehozó tanácsi rendeletet a korábban elfogadott közös technológiai kezdeményezésekkel összhangban fogalmazták meg, beleértve azt a rendelkezést, hogy a költségvetéseik végrehajtására vonatkozóan a mentesítést a Tanács ajánlása alapján az Európai Parlament adja meg.

Ennélfogva ez a módosító költségvetés tartalmazza az FCH közös vállalkozás számára nyújtott támogatásokhoz kapcsolódó új költségvetési tételek és a létszámterv kialakítását[16].

Az új költségvetési tételek létrehozásához nem kapcsolódnak kiegészítő előirányzatok; az előirányzatokat az adott közös technológiai kezdeményezéshez kapcsolódó szakpolitikai terület 7. kutatási keretprogramban meghatározott prioritásaira vonatkozó költségvetési tételekből vonják majd le.

A hetedik közösségi kutatási keretprogramot végrehajtó „Együttműködés” egyedi programból négy prioritás kapcsolódik az FCH JU finanszírozásához:

- Energia

- Közlekedés

- Nanotudományok, nanotechnológiák, anyagtudomány és új gyártástechnológiák

- Környezet.

2008-ban csak az „Energia” prioritás járul hozzá az FCH finanszírozásához.

Ez a helyzet eltér a közös vállalkozások esetében alkalmazott korábbi gyakorlattól, mely szerint csak egy tematikus prioritás járult hozzá a közös vállalkozás költségeihez, és ennek megfelelően csak egy költségvetési tétel érintett.

Arra tekintettel, hogy a közös vállalkozás induló szakaszban van, a Bizottság azt javasolja, hogy 2008-ra a kötelezettségvállalási előirányzatokban 30 000 000 eurót, a kifizetési előirányzatokban 1 900 000 eurót különítsenek el a létrehozandó új jogcímeken, és az ennek megfelelő összegekkel csökkentsék a jelenlegi 08 05 01. költségvetési tételt.

Az alábbi táblázat összegzi a létrehozandó új tételeket, valamint az azokhoz kapcsolódó előirányzatokat:

Új tételek | Címsor | Kötelezettségvállalási előirányzatok (millió EUR) | Kifizetési előirányzatok (millió EUR) |

08 05 02 | Együttműködés – Energia – Üzemanyagcella- és Hidrogéntechnológiai Közös Vállalkozás (FCH) | 28,100 | 0 |

08 01 04 41 | Az Üzemanyagcella- és Hidrogéntechnológiai Közös Vállalkozásra (FCH) vonatkozó támogatási kiadások | 1,900 | 1,900 |

A közös vállalkozásra előirányzott hozzájárulás tekintetében a vonatkozó „Energia” prioritáshoz kapcsolódó költségvetési tétel összege az alábbi táblázatban szereplő módon csökken:

Tételek | Címsor | Kötelezettségvállalási előirányzatok (millió EUR) | Kifizetési előirányzatok (millió EUR) |

08 05 01 | Együttműködés – Energia | 99,680 | 62,598 |

4. EUROJUST

Az elmúlt években az Eurojustnál dolgozó személyzet száma jelentősen megnövekedett. Ez tartalmazza a tagállamokat az Eurojust testületében képviselő ún. nemzeti tagok számában bekövetkezett növekedést, valamint az állományban lévő alkalmazottak számában bekövetkezett növekedést is: míg 2004-ben az ideiglenes alkalmazottak száma 76 volt, addig 2008-ban már 175. Jelenleg a személyzet két épületben helyezkedik el: a hágai ARC épületben (229 személy 194 irodában) és az ideiglenesen használt Equinox épületben (27 iroda). A becslések szerint 2014-re az Eurojustnak 320–325 irodára lesz szüksége, ami összhangban áll a jelenlegi finanszírozási programozással. A tervek szerint a befogadó tagállam 2012-re rendelkezésre bocsátja a megfelelő épületet. Az átmeneti időre azonban megoldást kell találni.

A befogadó tagállam a „Haagse Veste 1” (HV1) épületet javasolta a 2008–2012-es időszakra, amin az Eurojust a Nemzetközi Büntetőbírósággal osztozna. Az itt rendelkezésre álló 160 iroda helyet adna az Equinox épületben lévő személyzetnek, az ARC épületben lévő személyzet egy részének, valamint az újonnan érkezőknek. A költözést várhatóan 2008 szeptemberében bonyolítják le.

Emiatt az Eurojust kérte, hogy az új HV1 épület bérleti és karbantartási költségeinek fedezése, a HV1-en elvégzendő módosítások végrehajtása, az épület berendezése és a szükséges biztonsági személyzet felvétele érdekében költségvetését növeljék 7 339 398 euróval (az említett költségek megoszlanak az Eurojust és a Nemzetközi Büntetőbíróság között).

Az Eurojust javaslatának értékelését és a vele folytatott tárgyalásokat követően a Bizottság a kérelem elfogadását javasolja, az úgynevezett „belső megoldási csomag” (az építés – fal, padló, ajtók, számítástechnikai szerverek – 2,6 millió eurós költsége) kivételével. E csomagról az Eurojust tárgyal a befogadó tagállammal.

A fennmaradó 4,7 millió EUR tekintetében javasoljuk, hogy 2,5 millió eurót a célhoz kötött bevételekből fedezzenek (1,8 millió eurót a 2006. évi többletből, a maradékot 2007-ből). Így a költségvetés-módosításban igényelt végösszeg 2,24 millió EUR.

A 2,24 millió EUR összegű kötelezettségvállalási előirányzatot a 3a. fejezet mozgástere fedezi (2008-ban 19 millió EUR). A kapcsolódó kifizetési előirányzatokat a 18 06 06. Büntető igazságszolgáltatás jogcímcsoportból csoportosítják át, amelynél a pályáztatás az eredetileg tervezettnél alacsonyabb költségeket eredményezett.

Javasoljuk, hogy a kiegészítő előirányzatokat a következőképpen vezessék be a költségvetésbe:

18 06 04 01. EUROJUST – Az 1. és 2. címre szóló támogatás, 1 940 000 EUR

18 06 04 02. EUROJUST — A 3. címre szóló támogatás, 300 000 EUR.

5. VERSENYKÉPESSÉGI ÉS INNOVÁCIÓS PROGRAM (CIP)

A CIP pénzügyi eszközei jól indítottak. A 2007. évi költségvetési forrásokat 2007 decemberében lekötötték, az első projekteket az év vége előtt hagyták jóvá. Ezt követően olyan gyorsasággal érkeztek az Európai Beruházási Alapra (EBA) vonatkozó javaslatok, hogy a vártnál hónapokkal korábban (azaz 2008 februárjában) szükségessé vált a 2008. évi költségvetési források lekötésének megkezdése.

Az EBA-val rendszeres konzultációt folytatnak a rendelkezésre álló források hatékony felhasználása érdekében; az azonban már most világos, hogy az eszközre vonatkozó igények meghaladják a 2008-ban rendelkezésre álló forrásokat. Az a tény, hogy az év kezdetén ennyi igényt nyújtottak be, megnehezíti a jóváhagyások 2009-re történő eltolását, mivel fennáll annak a kockázata, hogy a 2008. évi források növelésének hiányában megbízásokat veszítünk el.

A kezdeti előrejelzések azt sugallták, hogy kisebb mértékben hozzunk előre kiadásokat az első két évre. Azt vártuk, hogy az új igényeket az átfogó CIP-csomag részeként 2008-ban indított ismertető program növeli majd meg. A valóságban azonban az eltolódás a vártnál nagyobb mértékű volt, és az új igények olyan jelentősek, hogy az ismertető program terjesztésének iramát mérsékelték annak elkerülése érdekében, hogy nem tudják teljesíteni az elvárásokat.

Ezért javasoljuk, hogy 3,9 millió euróval növeljék a 01 04 04. Versenyképességi és innovációs keretprogram — Vállalkozói kezdeményezési és innovációs program költségvetési tétel kötelezettségvállalási előirányzatait. E kiegészítő forrásokat ellensúlyozza a 01 04 04. költségvetési tétel finanszírozási programozásában szereplő kötelezettségvállalási előirányzatok 2011-re és 2012-re történő csökkentése.

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret fejezet/alfejezet | 2008. évi pénzügyi keret | Az 1–4/2008. sz. költségvetés-módosítást és az 5/2008. sz. előzetes költségvetés-módosítási tervezetet magában foglaló 2008. évi költségvetés | 6/2008. sz. előzetes költségvetés-módosítási tervezet | Az 1–4/2008. sz. költségvetés-módosítást és az 5–6/2008. sz. előzetes költségvetés-módosítási tervezetet magában foglaló 2008. évi költségvetés |

|Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |10 386 000 000 | |11 082 100 000 |9 768 739 600 |3 900 000 |0 |11 086 000 000 |9 768 739 600 | |1b. Kohézió a növekedésért és foglalkoztatásért |47 267 000 000 | |47 255 948 720 |40 551 565 026 | | |47 255 948 720 |40 551 565 026 | | Összesen | 57 653 000 000 | |58 338 048 720 | 50 320 304 626 | | |58 341 948 720 | 50 320 304 626 | | Mozgástér[17] | | |-185 048 720 | | | |-188 948 720 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből: piachoz kapcsolódó kiadások és közvetlen kifizetések |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Összesen | 59 193 000 000 | |55 564 715 538 | 53 241 270 053 | | |55 564 715 538 | 53 241 270 053 | | Mozgástér | | |3 628 284 462 | | | |3 628 284 462 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |747 000 000 | |728 034 000 |533 196 000 |2 240 000 |0 |7 30 274 000 |533 196 000 | |3b. Uniós polgárság |615 000 000 | |875 254 197 |968 664 203 | | |875 254 197 |968 664 203 | | Összesen | 1 362 000 000 | |1 603 288 197 | 1 501 860 203 | | |1 605 528 197 | 1 501 860 203 | | Mozgástér[18] | | |19 123 000 | | | |16 883 000 | | | 4. AZ EU MINT GLOBÁLIS PARTNER[19] | 7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Mozgástér | | | -70 000 000 | | | | -70 000 000 | | | 5. IGAZGATÁS[20] | 7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Mozgástér | | | 177 474 545 | | | | 177 474 545 | | | 6. ELLENTÉTELEZÉS | 207 000 000 | |206 636 292 | 206 636 292 | | |206 636 292 | 206 636 292 | | Mozgástér | | | 363 708 | | | | 363 708 | | | ÖSSZESEN | 132 797 000 000 | 129 681 000 000 | 130 303 432 202 | 120 662 885 029 | 6 140 000 | 0 |130 309 572 202 | 120 662 885 029 | | Mozgástér | | |3 570 196 995 | 9 560 670 956 | | | 3 564 056 995 | 9 560 670 956 | |

[1] HL L 343., 2007.12.27., 9. o.

[2] HL L 248., 2002.9.16., 1. o.

[3] A Tanács 58/2003/EK rendelete (2002. december 19.) a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról. HL L 11., 2003.1.16., 1. o.

[4] HL L 24., 2005.1.27., 35. o.

[5] HL L 49., 2007.2.17., 21. o.

[6] A részleteket a költségvetés melléklete tartalmazza.

[7] HL L 369., 2004.12.16., 73. o.

[8] A részleteket a költségvetés melléklete tartalmazza.

[9] HL L 32., 2007.2.6., 88. o.

[10] A részleteket a költségvetés melléklete tartalmazza.

[11] HL L 412., 2006.12.30., 1. o.

[12] HL L 400., 2006.12.30., 86. o.

[13] A 2008. június 5-én jóváhagyott változat.

[14] A hetedik kutatási keretprogram végrehajtására irányuló „Együttműködés” egyedi program keretében hat közös technológiai kezdeményezés szerepel (beágyazott számítástechnikai rendszerek (Artemis); innovatív gyógyszerek kezdeményezés (IMI); a repüléstechnikához és a légi közlekedéshez kapcsolódó Tiszta Égbolt; nanoelektronikai technológiák (ENIAC); valamint az üzemanyagcella- és hidrogéntechnológia (FCH)). Egy további, folyamatban lévő kezdeményezés a globális környezetvédelmi és biztonsági megfigyelés (GMES).

[15] HL L 153., 2008.6.12., 20. o.

[16] A személyzeti szabályzat és a közösségi intézmények által e célra közösen elfogadott szabályok vonatkoznak a közös vállalkozások személyzetére és ügyvezető igazgatóikra. Az FCH JU részletes létszámtervét a költségvetési melléklet tartalmazza.

[17] Az 1a. fejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGF). A rugalmassági eszközt 200 millió EUR értékben mobilizálták.

[18] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően.

[19] A 4. fejezet 2008-as fennmaradó mozgástere nem veszi figyelembe a sürgősségi segélyre képzett tartalékot. A rugalmassági eszközt 70 millió EUR értékben mobilizálták.

[20] Az 5. fejezet felső korlátja alatt fennmaradó mozgástér kiszámítása során figyelembe vették a 2007–2013 közötti időszakra vonatkozó pénzügyi keret 1. lábjegyzetét a személyzet által a nyugdíjrendszerbe fizetett 77 millió eurós hozzájárulás erejéig.